
REFERAT
privind aprobarea dobândirii de către Municipiul Timişoara a terenului ce face obiectul renunţării la dreptul de proprietate de către
Doda Elena, Dumitrov Maria, Doda Ioan Sebastian Miron, Toader Adrian Marius, Antal Olga Claudia, Giura Roxana Doris Monica şi Doda Gabriel Sabin Liviu

	Având în vedere adresa nr. CT2015-006631 din 09.10.2015, depusă de către Dumitrov Maria, prin care ne înştiinţează că proprietarii imobilului-teren înscris în C.F. nr.441474-Timişoara, reprezentând teren intravilan extins pentru drum şi zonă verde în suprafaţă de 3187mp, renunţă la dreptul de proprietate asupra acestuia;
Având în vedere, Declaraţia autentificată sub nr.1208 din 31.08.2015, de către Biroul Individual Notarial-Maria Bora, prin care proprietarii acestui imobil-teren Doda Elena, Dumitrov Maria, Doda Ioan Sebastian Miron, Toader Adrian Marius, Antal Olga Claudia, Giura Roxana Doris Monica şi Doda Gabriel Sabin Liviu, declară că imobilul-teren menţionat mai sus, este liber de sarcini şi renunţă la dreptul de proprietate asupra acestuia.
Având în vedere Documentaţia cadastrală  pentru dezmembrarea imobilului cu nr. cad. 403995; 
	În conformitate cu prevederile art.562, alin.2 din Codul Civil, în Cartea Funciară nr. 441474-Timişoara, a fost înscris Actul notarial nr.1208 din 31.08.2015;
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.
	În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară, pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;
	În temeiul art.45 alin.3 din legea nr.215/2001 privind administraţia publică locală, republicată şi modificată;
	 Având în vedere cele prezentate,

      PROPUNEM :

Emiterea de către Consiliul Local al Municipiului Timişoara, a unei hotărâri privind aprobarea dobândirii în domeniul privat de către Municipiul Timişoara, a imobilului-teren situat Timişoara, înscris în C.F. nr. 441474-Timişoara, reprezentând teren intravilan extins pentru drum şi zonă verde, în suprafaţă de 3187mp, care face obiectul renunţării la dreptul de proprietate, de către Doda Elena, Dumitrov Maria, Doda Ioan Sebastian Miron, Toader Adrian Marius,Antal Olga Claudia, Giura Roxana Doris Monica şi Doda Gabriel Sabin Liviu. 

